ศึกษาวิธีการเล่นด้วยตนเอง เรียนรู้จากมืออาชีพ
การตั้งสายกีตาร์ของคุณอย่างถูกต้องเป็นหนึ่งในกุญแจสำคัญในการมีประสบการณ์การเรียนรู้ที่ดี คุณอาจให้กูรูด้านกีตาร์ที่ร้านดนตรี นักดนตรีมืออาชีพ หรือเจ้าของร้านซ่อมกีตาร์ใกล้บ้านคุณช่วยตั้งสายให้ การตั้งสายกีตาร์ของคุณอย่างเหมาะสมนั้นมีประโยชน์หลักๆ อยู่สองสามประการ:   มีเสียงสูงต่ำที่พอดี ขั้นตอนนี้อาจเป็นสิ่งที่สำคัญที่สุด สายกีตาร์ของคุณควรปรับจูนอย่างถูกต้องทำให้เวลาเล่นตามทำนอง (และเมื่อคุณเล่นโน้ตที่ถูกต้อง) เสียงที่ออกมาจะตรงและถูกต้องตามคีย์ ถ้ากีตาร์ของคุณมีเสียงสูงต่ำไม่ถูกต้อง สายล่างๆ อาจมีเสียงตามคีย์ปกติ แต่อาจจะโดดออกมาจากทำนองอย่างเห็นได้ชัดเวลาที่เล่นโน้ตที่มีเสียงสูง สิ่งนี้จะทำให้เกิดการหมดกำลังใจและทำให้เรียนยากขึ้นกว่าเดิมมาก ความง่ายในการเล่น ถ้าสายกีตาร์ถูกตั้งสูงไปจะทำให้แทบจะเป็นไปไม่ได้ที่จะเล่นเพราะจะต้องใช้แรงกดของนิ้วเป็นอย่างมากในการกดสายให้ลงมาสัมผัสกับเฟรต นอกจากจะทำให้เกิดปัญหาของเสียงสูงต่ำแล้วยังเจ็บนิ้วและจะทำให้คุณฝึกช้าลงอีกด้วย แม้ในไม่ช้าผิวหนังที่นิ้วของคุณจะเริ่มด้านและจะช่วยบรรเทาความเจ็บปวดแต่มันก็ยังจะทำให้การเล่นด้วยความเร็วหรือการเปลี่ยนคอร์ดเป็นเรื่องที่ยาก แทบทุกเพลงที่คุณชอบนั้นจะมีรูปแบบทำนองเพลงหรือการเปลี่ยนโน้ตที่คุณจะจำได้อยู่แล้ว อย่าจำกัดตัวเองอยู่แค่การโซโลกีตาร์ ถึงแม้ว่ามันจะเป็นวิธีที่ดีในการเรียนเสมอ แต่ให้ฟังนักร้อง ฟังไลน์เบส ลูกเล่นเล็กๆ น้อยๆ ของมือกีตาร์ด้วย อะไรก็ตามที่ติดหูคุณมักจะได้ผล ยิ่งง่ายๆ ก็ยิ่งดีสำหรับตอนที่คุณกำลังเรียนรู้อยู่   ตัวอย่างเช่นทำนองเพลง Locked Out of Heaven โดย Bruno Mars ที่ค่อนข้างง่ายและมีท่อนฮุคที่มีเนื้อร้องไม่มากให้คุณได้ลองเลียนเสียงโดยการเล่นกีตาร์ดู  Call Me Maybe โดย Carly Rae Jepsen มีทำนองที่ติดหู แต่ก็ยังมีรูปแบบของดนตรีแบคอัพที่โดดเด่นและท้าทายให้คุณลองฝึกเล่นได้ดี  Gangnam Style โดย Psy มีไลน์เสียงสังเคราะที่ซ้ำๆ กันตั้งแต่ต้นเพลง และเล่นอย่างต่อเนื่องทั้งเพลง แม้คุณอาจเล่นตามทำนองเสียงไม่ได้ทั้งหมด คุณก็เล่นทำนองพื้นฐานและสนุกกับมันได้! กุญแจสำคัญตรงจุดนี้คือการจะเป็นตำนานกีตาร์ไม่ได้มาจากการฝึกเล่นโซโล แต่เป็นการฝึกฟังและสามารถเล่นสิ่งที่คุณได้ยินได้ ถ้าคุณมีปัญหาในการแกะทำนองบางส่วน ให้ลองดูวิดีโอบนยูทูปประกอบไปด้วย ส่วนมากแล้วจะมีคลิปที่วงนั้นๆ เล่นพาร์ทนั้นอยู่ จริงอยู่ว่าเจ้ากล่องนี้สามารถช่วยในเรื่องของเสียงและคงทำนองไว้ได้อย่างต่อเนื่อง แต่มันก็ทำให้เกิดความผิดพลาดทางเทคนิคได้เช่นกัน  ทำนองเสียงกีตาร์ที่เพียวๆ และชัดเจนจะแสดงข้อบกพร่องในการเล่นของคุณ เก็บเสียงเอฟเฟคไว้ตอนที่คุณเล่นแจมกับเพื่อนๆ หรือเล่นแบบผ่อนคลายตามลำพัง ในขณะที่คุณกำลังพัฒนาไปสู่การเป็นนักกีตาร์ คุณจะเรียนรู้ “ทางลัด” ที่ทฤษฎีดนตรีจะให้คุณได้   ตัวอย่างเช่น แทนที่จะต้องไล่นิ้วหาคอร์ดที่ถูกต้องสำหรับเพลงๆ หนึ่ง ความรู้ทางด้านทฤษฎีดนตรีจะทำให้คุณรู้ว่าคอร์ดที่ควรจะเป็นในคีย์นั้นๆ คืออะไรบ้าง ความรู้นี้จะทำให้คุณแลกเปลี่ยนทางดนตรีกับผู้เล่นคนอื่นๆ ได้ โดยเฉพาะถ้าคุณเริ่มรวมวงจะเป็นประโยชน์มาก เช่น นักคีย์บอร์ดอาจจะไม่สามารถอ่านตำแหน่งนิ้วของคุณเวลาที่คุณพูดว่า “เล่นคอร์ดนี้สิ” ได้ เพราะคีย์บอร์ดและกีตาร์มีวิธีการเล่นโน้ตที่ไม่เหมือนกันทั้งหมด แต่ถ้าคุณพูดว่า “เล่นคอร์ด A7 แล้วต่อด้วย B7 และกลับไป E” เขาน่าจะเข้าใจคุณได้ดีกว่า การที่จะเป็นครูสอนกีตาร์ที่ดีได้อาจแตกต่างกันไปสำหรับแต่ละคน บางคนเรียนรู้โดยการดู บางคนฟัง คุณอาจอยากจะหาใครสักคนที่เชี่ยวชาญในประเภทดนตรีที่คุณชอบ หรือใครที่จะรู้ว่าจะทำอย่างไรให้ได้ผลลัพธ์ที่ดีที่สุดไม่ว่าผู้เรียนจะชอบดนตรีประเภทไหนมากกว่า ค้นหารูปแบบที่ดีที่สุดในการเรียนรู้สำหรับตัวคุณเอง  สไตล์ดนตรีที่คุณชอบเป็นแค่ส่วนหนึ่งเท่านั้น ตัวอย่างเช่น นักกีตาร์ที่ชอบเพลงบลูส์เป็นพิเศษอาจลงเรียนการเล่นกีตาร์ในสไตล์ฟลาเมงโก้ แม้เนื้อหาและสไตล์ของฟลาเมงโก้และบลูส์จะไม่เหมือนกันไปทุกอย่างแต่เทคนิคสำหรับกีตาร์สไตล์ฟลาเมงโก้ก็เกี่ยวข้องและสามารถนำมาใช้กับการเล่นของนักกีตาร์ที่เล่นในสไตล์บลูส์ที่ซับซ้อนมากกว่าได้ ไม่ว่าคุณจะชอบสไตล์การสอนแบบไหนมากกว่ากัน ทำให้แน่ใจว่าได้รวมการอ่านโน้ตเอาไว้แล้วในนั้น เพราะกีตาร์มีสายทั้งหมดหกสาย และมีโน้ตหลายตัวที่สามารถเล่นบนสายที่แตกต่างกันได้ การเล่นกีตาร์โดยการอ่านโน้ตไม่ใช่เรื่องง่าย ดังนั้น การฝึกทักษะในเรื่องนี้จึงเป็นสิ่งที่มีประโยชน์มาก การเรียนบทเรียนใดๆ ก็ตามมักจะนำมาซึ่งความน่าเบื่อหน่ายอยู่แล้ว เช่น การฝึกซ้ำๆ เพิ่มความยาก จากนั้นฝึกซ้ำๆ อีก รวมไปถึงแบบฝึกหัดที่เป็นเรื่องของการเลื่อนนิ้วของคุณให้ถูกต้องมากกว่าการที่ทำให้มัน “ฟังดู” น่าสนใจ ซึ่งอาจทำให้คุณรู้สึกเหนื่อยล้าถ้าคุณไม่ทำให้มันสนุกอยู่เสมอ!   ฝึกบทเรียนที่ถูกจัดเตรียมไว้แล้วเพื่อคุณ และหลังจากนั้นเมื่อคุณฝึกเสร็จแล้ว ปิดหนังสือและเล่นอะไรก็ได้ และแบบไหนก็ได้ตามใจคุณ เวลาฝึกเล่นสเกลหรือรูปแบบใดๆ แล้วคุณคิดว่าจิตใจของคุณรู้สึกด้านชาจากความเบื่อแล้วล่ะก็ ให้เพิ่มลูกเล่นในการเล่นสเกลหรือรูปแบบต่างๆ เช็คดูให้แน่ใจว่าคุณได้เล่นโน้ตที่ “ถูกต้อง” เพื่อที่จะเรียนรู้เทคนิคที่ได้มา แต่ลองสิ่งใหม่ๆ เช่นใช้การโยกแทนเฟรตสำหรับโน้ตที่อยู่ใกล้ๆ เพิ่มความแรงที่หลากหลายในการสั่น เปิดเครื่อง distortion เสียงสะท้อนและ เอฟเฟคกีตาร์ delays รวมไปถึงการเล่นเพลงเดิมแบบย้อนหลัง ไอเดียในเรื่องนี้คือการทำอะไรสักอย่างเพื่อทำลายความจำเจและทำให้การฝึกน่าสนใจอยู่เสมอ
เตรียมกีตาร์ให้เหมาะสม. ฟังและเล่นตาม. หลีกเลี่ยงการใช้ชุดเหยียบ stomp boxes หรือเอฟเฟคกีตาร์เวลาฝึก. ศึกษาเรื่องดนตรี. หาครูสอนกีตาร์ดีๆ สักคน. ฝึกอ่านโน้ต. ทำให้การฝึกสนุกเข้าไว้.
https://www.wikihow.com/Play-Beginner%27s-Electric-Guitar https://www.wikihow.com/Play-Beginner%27s-Electric-Guitar
Playing Self-Taught Taking Lessons from a Professional